b'\n_START_ARTICLE_\nEugenijus Gentvilas\n_START_SECTION_\nBiografija\n_START_PARAGRAPH_\n1978 m. baig\xc4\x97 Radvili\xc5\xa1kio rajono Baisogalos vidurin\xc4\x99 mokykl\xc4\x85. 1983 m. baig\xc4\x97 Vilniaus universiteto Gamtos fakultet\xc4\x85, specialyb\xc4\x97 \xe2\x80\x93 geografija. 1993 m. apgyn\xc4\x97 moksl\xc5\xb3 daktaro disertacij\xc4\x85 tema \xe2\x80\x9eLietuvos glacigeninio reljefo epigenez\xc4\x97s pagrindiniai bruo\xc5\xbeai\xe2\x80\x9c._NEWLINE_1983\xe2\x80\x931990 m. dirbo mokslin\xc4\xaf darb\xc4\x85 Moksl\xc5\xb3 akademijoje, 1993\xe2\x80\x931996 m. Klaip\xc4\x97dos universitete._NEWLINE_1990\xe2\x80\x931992 m. Lietuvos Respublikos Auk\xc5\xa1\xc4\x8diausiosios Tarybos\xe2\x80\x93Atkuriamojo Seimo narys, Nepriklausomyb\xc4\x97s Akto signataras. 1991\xe2\x80\x931992 m. Seimo seni\xc5\xabnas. 1997\xe2\x80\x932001 m. Klaip\xc4\x97dos miesto savivaldyb\xc4\x97s meras. 2001 m. kovo m\xc4\x97n. \xe2\x80\x93 liepos m\xc4\x97n. Lietuvos Respublikos \xc5\xabkio ministras, 2001 m. bir\xc5\xbeelio \xe2\x80\x93 liepos m\xc4\x97n. \xe2\x80\x93 laikinasis Lietuvos Respublikos Ministras Pirmininkas. 2004\xe2\x80\x932009 m. Europos Parlamento narys, Liberal\xc5\xb3 ir demokrat\xc5\xb3 aljanso u\xc5\xbe Europ\xc4\x85 frakcijos pirmininko pavaduotojas. 2009\xe2\x80\x932012 m. V\xc4\xae Klaip\xc4\x97dos valstybinio j\xc5\xabr\xc5\xb3 uosto direkcijos generalinis direktorius. _NEWLINE_Nuo 2012 m. Seimo narys._NEWLINE_1995\xe2\x80\x932004 m., 2007 m. (mandato atsisak\xc4\x97) ir 2009\xe2\x80\x932012 m. Klaip\xc4\x97dos miesto savivaldyb\xc4\x97s tarybos narys. _NEWLINE_1993\xe2\x80\x932003 m. Lietuvos liberal\xc5\xb3 s\xc4\x85jungos narys, 1996\xe2\x80\x931999 m. ir 2001\xe2\x80\x932003 m. partijos pirmininkas. 2003\xe2\x80\x932004 m. Liberal\xc5\xb3 ir centro s\xc4\x85jungos pirmininko pirmasis pavaduotojas. 2006\xe2\x80\x932007 m. Lietuvos Respublikos liberal\xc5\xb3 s\xc4\x85j\xc5\xabd\xc5\xbeio Klaip\xc4\x97dos miesto skyriaus pirmininkas. 2012\xe2\x80\x932017 m. Lietuvos Respublikos liberal\xc5\xb3 s\xc4\x85j\xc5\xabd\xc5\xbeio pirmininko pirmasis pavaduotojas. Nuo 2016 m. Seimo Liberal\xc5\xb3 frakcijos seni\xc5\xabnas. 2017-2019 m. Lietuvos Respublikos liberal\xc5\xb3 s\xc4\x85j\xc5\xabd\xc5\xbeio pirmininkas._NEWLINE_Nuo 1995 m. Rotary klubo narys, nuo 2001 m. spalio m\xc4\x97n. \xe2\x80\x93 visuomenin\xc4\x97s organizacijos \xe2\x80\x9eLiberalios reformos\xe2\x80\x9c pirmininkas. Apdovanotas Pranc\xc5\xabzijos, Norvegijos, Latvijos ordinais. Apie 20 mokslini\xc5\xb3 ir apie 500 publicistini\xc5\xb3 straipsni\xc5\xb3 autorius._NEWLINE_\xc5\xbdmona Au\xc5\xa1ra, s\xc5\xabnus Simonas, dukros R\xc5\xabta ir Rasa. Sesuo Virginija Baltraitien\xc4\x97.'